Kroppen (TV-program)

Kroppen var et medisinsk undervisningsprogram for barn av og med Trond-Viggo Torgersen. Serien ble sendt på NRK i 1981. I 1983 ble det utgitt en barnebok tegnet av Vivian Zahl Olsen basert på serien.

 Forarbeid 

Kroppen ble til etter at Trond-Viggo Torgersen strøk i fysiologi på medisinstudiet i 1976 og bestemte seg for å lage en serie om hvordan kroppen virker for barn. Han fant fysiologiforelesningene unødvendig tunge og kompliserte, og ønsket med serien å demonstrere at det fantes en mye enklere måte å formidle kunnskapene på. Ada Haug, som da var sjef for Barne-TV, ønsket dette prosjektet i gang. Etter manusskriving og planlegging, begynte forarbeidet i 1979 og filmopptakene i 1980. Da Torgersen ble ferdig uteksaminert lege i desember 1980 var produksjonen over og sendingene kunne startes på nyåret.http://www.nrk.no/programmer/nrk_fjes/trond_viggo_torgersen/1513340.html

 Om programmet 

Programmet bestod av Trond Viggo Torgersen som stod alene i et mørklagt studio og forklarte på en pedagogisk måte om diverse ting barn og ungdom måtte lure på. Han brukte store kulisser for å illustrere nerver, hårstrå, sædceller og andre kroppsdeler på nært hold. Programmet hadde også en sekvens kalt «Slik ser det ut i virkeligheten», som bestod av dokumentariske filmopptak tatt utenfor studio. Torgersen avsluttet programmet med en diskusjon sammen med barn om temaene, hva de har opplevd og hva de lurer på. På torsdager hadde han et kveldsprogram om kroppen på samme kanal sammen med Karsten Hytten, hvor formålet var å gi de voksne forståelse for det barna hadde sett to dager før, samt ta opp tema som også de voksne kunne være interesserte i.

Kroppen var en stor seersuksess, men fikk mye protest på grunn av nakne kropper som ble vist på fjernsynet. Dette gjaldt hovedsakelig episodene «Cellene», «Hvordan vi blir til» og «Huden». Torgersen har uttalt seg om at hvis serien hadde blitt vist i moderne tid hadde den blitt kalt for «pedo-tv», da den viser utviklingen av kjønnsorganer fra barn til voksen.http://www.dagbladet.no/2010/08/29/kultur/tv_og_medier/tv-karing/trond-viggo_torgersen/kroppen/13109011/ Etter serien ble det utgitt bok ved samme navn i tidsrommet 1983–1985. Boken ble relansert i 2003.https://nbl.snl.no/Trond-Viggo_Torgersen

 Episoder 

TittelBeskrivelseDato1«Cellene»Hva er en celle, og hvordan er den bygget opp?17. februar 19812«Vi blir til»Om hvordan vi blir til.24. februar 19813«Huden»Hele kroppen er dekket av hud, men hva er det egentlig?3. mars 19814«Synet»Hvordan fungerer øyet, og hva gjør at kan vi se?10. mars 19815«Hørsel»Hvordan fungerer øret, og hva gjør at vi kan høre?17. mars 19816«Luftveiene»Alle mennesker trenger luft, men hva skjer når vi puster og prater?24. mars 19817«Bevegelse»Skjelettet og musklene er godt skjult, men hva brukes de egentlig til?31. mars 19818«Matveiene»Om det vi spiser og hvor det blir av.7. april 19819«Transporten - Blodet»Hjertet banker hele tiden, men hvorfor gjør det det? Og hva brukes alt blodet til?21. april 198110«Styringen - Nervene»Hva er egentlig nerver, og hvordan styres alt som skjer inne i kroppen?28. april 198111«Utviklingen»Kroppen forandrer seg hele tiden. Hva skjer egentlig når vi vokser og blir eldre?5. mai 198112«Frisk - Syk»Om sykdommer som kommer og går.12. mai 198113«Tankene»Om hva vi tenker og hva vi gjør.19. mai 1981

 Referanser 

 Eksterne lenker 
NRK Nett-TV

Kategori:TV-produksjoner på NRK
Kategori:Norske faktaprogrammer på TV
Kategori:Norske barneprogrammer på TV
Kategori:Norske TV-produksjoner fra 1980-årene
Kategori:TV-programmer om seksualitet